O **Club do Mar de San Amaro** é un club deportivo e social sen ánimo de lucro fundado en 1935 a carón da praia de Santo Amaro. É un referente deportivo, recreativo, social e cultural da cidade da Coruña.

Historia
--------

En 1931 comézase a construír o primeiro edificio social do club, sendo inaugurado en 1935. Finánciase coas achegas veciñais debido ao interese dos habitantes do barrio de Monte Alto pola práctica deportiva e ás necesidades hixiénico-sanitarias do barrio.

A súa actividade interrómpese durante a guerra civil, retomando a súa actividade na década dos anos 40. Debido á súa proximidade coa canteira utilizada na construción do dique de abrigo, o club constrúe un segundo edificio social sobre as ruínas do castelo de Santo Amaro, situado no outro extremo da cala.  

Nos anos 60 e 70 o club adquire máis terreos e amplía as súas instalacións incorporando a piscina exterior e o pavillón polideportivo, alcanzando a comezos dos anos 80 a cifra de 5000 socios.

Por mor da ampliación do paseo marítimo demoleuse o pavillón, construíndo un novo pavillón polideportivo baixo o viario do paseo. O Concello da Coruña tamén construíu unha piscina municipal xunto ao pavillón que xestiona o club en virtude dun convenio asinado entre ambas as entidades.      

O antigo edificio social seguiu albergando as seccións de remo e vea, até aproximadamente o ano 2011, no que queda excluído do convenio e xorden problemas xurídicos, posteriormente o club trata de recuperar a concesión do edificio para a creación dunha especie de centro de interpretación que explique a tradición mariñeira do barrio e as catástrofes marítimas que houbo na contorna.

Instalacións
------------

Entre instalacións e equipamento propio e xestionado, o club conta coas seguintes instalacións:

* Edificio social
* Piscinas Exteriores
* Ximnasios
* Pavillón polideportivo
* Piscina interior climatizada.

Seccións deportivas
-------------------

O club conta cunha gran tradición deportiva e foi o artífice dalgúns dos eventos deportivos máis destacados da cidade, como a travesía a nado de San Amaro ou a Copa de S. E. O Generalísimo de traiñeiras. Nas súas instalacións tamén leváronse a cabo competicións como a Copa do Rei de Halterofilia de 2020.

### Natación

Organiza a travesía de San Amaro, a proba deportiva máis antiga da cidade. O club ten tradición en natación desde 1936 e logrou competir na Copa de España.

### Remo

Sección tradicional que disputou a Copa de S. E. O Generalísimo de traiñeiras, ou ben como Club do Mar ou baixo a denominación Confraría Pescadores San Amaro.   

### Submarinismo

A súa escola de mergullo fundouna Roberto Diehl en 1968, a escola xogou un papel fundamental en labores de salvamento e rescate marítimo desde principios dos anos 70. Tamén organiza campionatos de pesca submarina.

### Vela

O club ten tradición en vela e forma regatistas.

### Bádminton

É un club pioneiro neste deporte, practícase desde que Agustín Rodríguez -primeiro seleccionador nacional- instalase unha rede en 1970. O club formou, polo menos, a 32 campións nacionais, chegando a ter equipo en primeira división e a organizar unha proba puntuable para o campionato de España. A implicación do club, o Concello da Coruña e algunhas empresas galegas foi fundamental para lograr a creación da Federación Española de Bádminton en 1985.

### Tenis de mesa

Pioneiro neste deporte, chegou a ter equipo en división de honra e ser un referente na formación de xogadores e no tenis de mesa adaptado chegando a ser paralímpicos os tenistas Indalecio Iglesias (Barcelona 92) e Alberto Seoane (Río 2016).    

### Fútbol sala

Ten equipos desde prebenxamín a veteráns, acadando o campionato de España de 2011 na categoría benxamín.

Labor cultural e social
-----------------------

Tamén destaca polo seu labor cultural e social coa organización de actividades culturais, sociais e actos benéficos.

Notas
-----

1. ↑  lavozdegalicia.es, ed. (17 de septiembre de 2016). "Cuando aún era un niño, mi padre me llevaba a la zona de la laguna". Consultado o 13 de agosto de 2021.
2. ↑  "Bea Mato visita o Club do Mar de San Amaro para coñecer o proxecto de humanización do seu entorno - Xunta de Galicia". Consultado o 2021-08-12.
3. 1 2  "La fiesta de 80 cumpleaños del Club del Mar" (en castelán). 2015-09-09. Consultado o 2021-08-12.
4. ↑  Bautista, Consuelo (2019-11-22). "Ángel Garmendia deja la presidencia del Club del Mar de San Amaro" (en castelán). Consultado o 2021-08-12.
5. 1 2  "78 años de historia en San Amaro" (en castelán). 2018-08-26. Consultado o 2021-08-12.
6. 1 2  Amaro, Club del Mar de San. "Club del Mar de San Amaro". *clubdelmardesanamaro.com*. Consultado o 2021-08-14.
7. ↑  "El castillo chivato" (en castelán). 2003-03-01. Consultado o 2021-08-12.
8. ↑  "HEMEROTECA El Ayuntamiento adjudicaba las obras del polideportivo del Club del Mar" (en castelán). 2005-11-14. Consultado o 2021-08-12.
9. ↑  "El Club de Mar ya es de platino" (en castelán). 2010-07-06. Consultado o 2021-08-12.
10. ↑  Fernández, Ángela (2019-04-11). "El Club del Mar reclama la concesión de su primera sede para un aula del mar" (en castelán). Consultado o 2021-08-12.
11. 1 2 3 4 5 6  "Mucho más que un club" (en castelán). 2012-03-29. Consultado o 2021-08-12.
12. ↑  "La Escuela Tinerfeña de Halterofilia gana la Copa del Rey 2020" (en castelán). Consultado o 2021-08-12.
13. ↑  Varela, María (2019-12-19). "Estreno nacional del Club del Mar" (en castelán). Consultado o 2021-08-12.
14. ↑  angelobregonsierra (2014-07-10). "XX Aniversario Regata Generalísimo" (en castelán). Consultado o 2021-08-12.
15. ↑  "«El que bucea aquí es capaz de hacerlo en cualquier parte del mundo»" (en castelán). 2018-07-02. Consultado o 2021-08-12.
16. ↑  Amaro, Club del Mar de San. "Club del Mar de San Amaro". Consultado o 2021-08-12.
17. ↑  "'Bionic Elk' se proclama vencedor del Trofeo Mar de Maeloc Finisterre" (en castelán). 2020-08-08. Consultado o 2021-08-12.
18. 1 2  MARCA.com (2015-10-20). "De la playa a la cumbre" (en castelán). Consultado o 2021-08-12.
19. ↑  Varela, María (2021-07-06). "El ‘girl power’ del Club del Mar" (en castelán). Consultado o 2021-08-12.
20. ↑  "A Río se va por San Amaro" (en castelán). 2016-08-10. Consultado o 2021-08-12.
21. ↑  "«The Guardian» pone al Club del Mar de San Amaro como ejemplo de buena organización de un evento" (en castelán). 2020-07-06. Consultado o 2021-08-12.
22. ↑  Bautista, Consuelo (2020-10-05). "Homenaje a los fallecidos en el naufragio del pesquero 'La Isla' 50 años después" (en castelán). Consultado o 2021-08-12.
23. ↑  López, Raquel (2018-12-27). "El Club del Mar San Amaro organiza tres conciertos para el Banco de Alimentos" (en castelán). Consultado o 2021-08-12.